fluitjiesriet: March 2012
Oor dit en dat en sommer nog.
Drie Japanese toeriste verlaat Australië vandag sonder die vakansie waarvan hulle gedroom het en R10 500 armer as wat hulle verwag het, en laat ‘n motorverhuringsmaatskappy agter met die hande in die hare – oftewel in die water.
Die sondebok agter die storie? ‘n onbetroubare GPS-stelsel, en ‘n oormaat vertroue in moderne tegnologie (en 'n gefaalde I.K.-toets?) Die drie toeriste in hul vroeë twintigs, was oppad vir ‘n besoek aan die eiland Noord Stradbroke. Maklik – spring net in jou gehuurde Hyundai toegerus met ‘n GPS. Die enigste interessantheid van die rit was dat tussen hulle en hul bestemming was daar ‘n goeie 9.3 myl water. Geen problem nie, seg die GPS – hou maar net reguit vorentoe. “Die ding het aanhou sê ons moet deursteek, hy gaan ons op die regte pad sit.”
Maar so ‘n derde van ‘n myl verder toe kan die ou motortjie nie vorentoe of agtertoe in die modder nie, en al genade was uitklim en terugwaad land toe. Onthou dus: as jou GPS jou vertel om reguit vorentoe aan te hou en al wat jy kan sien is water, moenie die ding verder vertrou nie. Per slot van rekening – jou naam is nie Noag nie. Posted by
Ek is maar sommer, en gesels graag oor allerhande dinge en doenighede. Eggenote van een, moeder van vele en sewe kabouterbekkies wat my "Ouma" noem. My allergrootste liefde? Ons Liewenheer natuurlik, hoe dan anders?